2015. gada 16. septembrī Rīkojums Nr. 564

Rīgā (prot. Nr. 47  6. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē:

1.1. nekustamo īpašumu (nekustamā īpašuma kadastra Nr. 0100 061 0060) – zemes vienību (zemes vienības kadastra apzīmējums 0100 061 0060) 1758 m2 platībā un divas būves (būvju kadastra apzīmējumi 0100 061 0060 001 un 0100 061 0060 002) – Daugavgrīvas ielā 10, Rīgā, kas ierakstīts zemesgrāmatā uz valsts vārda Finanšu ministrijas personā, un nekustamajam īpašumam funkcionāli piederīgas trīs inženierbūves (būvju kadastra apzīmējumi 0100 061 0060 003, 0100 061 0060 004 un 0100 061 0060 005), kas atrodas Finanšu ministrijas valdījumā;

1.2. 3/4 domājamās daļas no nekustamā īpašuma (nekustamā īpašuma kadastra Nr. 0100 088 0012) – zemes vienības (zemes vienības kadastra apzīmējums 0100 088 0012) 4548 m2 platībā  – Čiekurkalna 5. šķērslīnijā 11, Rīgā, kas ierakstītas zemesgrāmatā uz valsts vārda Finanšu ministrijas personā, ievērojot Publiskas personas mantas atsavināšanas likuma 14. panta nosacījumus.

2. Pircējs par valsts nekustamajiem īpašumiem maksā *euro*.

3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidente Laimdota Straujuma

Finanšu ministrs Jānis Reirs